Document ID: 31979R2748

ΚΑΝΟΝΙΣΜΟΣ (ΕΟΚ) αριθ. 2748/79 ΤΗΣ ΕΠΙΤΡΟΠΗΣ της 6ης Δεκεμβρίου 1979 περί κατατάξεως εμπορευμάτων στην υποδιάκριση 1303 Γ III του κοινού δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του κοινού δασμολογίου(1), όπως τροποποιήθηκε τελευταία με τον κανονισμό (ΕΟΚ) αριθ. 280/77(2), και ιδίως το άρθρο 3,
Εκτιμώντας:
ότι είναι αναγκαίες οι διατάξεις για τη διασφάλιση της ομοιόμορφης εφαρμογής της ονοματολογίας του κοινού δασμολογίου, καθ' όσον αφορά την κατάταξη του προϊόντος, του οποίου η σύνθεση είναι η ακόλουθη:
carraghenate de calcium 62,1% δεξτρόζη 32,9% σακχαρόζη 5,0%
ότι η υποδιαίρεση 13.03 Γ III του κοινού δασμολογίου που είναι προσαρτημένο στον κανονισμό (ΕΟΚ) αριθ. 950/68 του Συμβουλίου(3), όπως τροποποιήθηκε τελευταία με τον κανονισμό (ΕΟΚ) αριθ. 2384/79(4), προβλέπει τα βλεννώδη και παχυντικά φυτικά παράγωγα (εκτός από το άγαρ-άγαρ και τα βλεννώδη και τα παχυντικά εκ χαρουπιών ή εκ χαρουπόσπορου).
ότι η προσθήκη σακχάρων (σακχαρόζη και δεξτρόζη) έχει σαν σκοπό να εξασφαλίσει μόνο την τυποποίηση της παχυντικής ουσίας (carraghenate de calcium), με άλλα λόγια, να εξασφαλίσει σταθερή ενέργεια κατά τη διάρκεια χρησιμοποιήσεως-
ότι η παρουσία ποσοστού 37,9% σακχάρων δεν στερεί στο εν λόγω προϊόν το χαρακτήρα παχυντικού φυτικού παράγωγου της υποδιαιρέσεως 13.03 Γ III-
ότι οι διατάξεις του παρόντος κανονισμού είναι σύμφωνα με την γνώμη της Επιτροπής της Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το προϊόν του οποίου η σύνθεση είναι η ακόλουθη:
carraghenate de calcium 62,1% δεξτρόζη 32,9% σακχαρόζη 5,0%
υπάγεται στο κοινό δασμολόγιο στη διάκριση:
13.03 Χυμοί φυτικοί και φυτικά εκχυλίσματα- πηκτικαί ύλαι, πηκτινικαί και πηκτικαί ενώσεις- άγαρ-άγαρ και έτερα βλεννώδη και παχυντικά φυτικά παράγωγα:
Γ. άγαρ-άγαρ και έτερα βλεννώδη και παχυντικά φυτικά παράγωγα:
III. Έτερα.
Άρθρο 2
Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 6 Δεκεμβρίου 1979.

Labels: 0
3
16